EkBass/fiwiki-20250220-pages-articles huggingface dataset:
Jean-Paul Pierrat

Jean-Paul Pierrat (s. 3. heinäkuuta 1952 Xonrupt-Longemer) on ranskalainen uransa lopettanut maastohiihtäjä, MM-mitalisti. Pierrat saavutti Lahden MM- kilpailuissa 1978 pronssia 50 kilometrillä Sven-Åke Lundbäckin ja Jevgeni Beljajevin jälkeen. Kyseessä oli Ranskan ensimmäinen mitali Pohjoismaisten hiihtolajien MM-kilpailuissa. Oslon MM-kisoissa 1982 Pierrat oli yhdestoista 30 kilometrillä sekä kahdestoista 15 ja 50 kilometrillä. Maailmancupissa Pierrat hiihti kerran kärkikolmikkoon: hän oli toinen Brussonissa 30 kilometrillä tammikuussa 1982. Pierrat voitti Vaasahiihton vuonna 1978. Vuoden 1982 Vaasahiihdossa hän tuli ensimmäisenä maaliin, mutta hänet hylättiin hänen vaihdettuaan suksensa matkan aikana. ==Lähteet== * ===Viitteet=== Luokka:Ranskalaiset maastohiihtäjät Luokka:Vuonna 1952 syntyneet Luokka:Elävät henkilöt
SSC Aero

SSC Ultimate Aero TT on yhdysvaltalaisen Shelby SuperCarsin tuottama superauto. Ultimate Aero tehtiin rikkomaan Bugatti Veyronin nopeuden maailmanennätys sarjavalmisteisella autolla. Ultimate Aero tekikin sen West Richlandissa 13. syyskuuta vuonna 2007 suljetulla tienpätkällä. Keskinopeudeksi kahdella edestakaisin ajetulla matkalla saatiin 412 km/h. Guinness World Records varmisti tulokset 9. lokakuuta 2007. Auto oli maailman nopein sarjavalmisteinen auto 412 km/h:n huippunopeudellaan, ennen kuin Bugatti otti sen takaisin omiin nimiinsä Bugatti Veyron supersportilla, jonka huippunopeus on 431 km/h, heinäkuun 4., 2010 Ehra-Lessienin testiradalla. == Tekniset tiedot == *Hevosvoimia: 1046-1287 hv (Vuosimallista ja polttoaineesta riippuen) *Huippunopeus: tehtaan mukaan 437 km/h, ajettu 412 km/h *Hinta: n. 260 000 puntaa (n. 288 000 €) http://jalopnik.com/bugatti-veyron-super-sport- stripped-of-worlds-fastest-470992327 Kuva == Lähteet == == Aiheesta muualla == Luokka:Superautot Luokka:2000-vuosikymmenen autot Luokka:2010-luvun autot
J. J. Johnson

James Louis ”J. J.” Johnson (22. tammikuuta 1924 – 4. helmikuuta 2001) oli yhdysvaltalainen jazzmuusikko. Hän nousi kuuluisuuteen 1940-luvun bebop- kaudella innovatiivisena pasunistina, joka haastoi perinteisen näkemyksen pasuunasta ”kömpelönä” soittimena. Hänet tunnetaan erityisesti Kai Windingin kanssa tekemästään yhteistyöstä. Johnsonin tunnetuimpien sävellysten joukkoon lukeutuvat ”Wee Dot”, ”Lament” ja ”Enigma”. Johnson lopetti julkisen esiintymisen vuonna 1970, mutta teki paluun 1980-luvun lopulla. Hänen elämänsä päättyi itsemurhaan 77 vuoden iässä. == Lähteet == Luokka:Yhdysvaltalaiset jazzmuusikot Luokka:Itsemurhan tehneet Luokka:Grammy-palkinnon saajat Luokka:Yhdysvaltalaiset pasunistit Luokka:Jazzpasunistit Luokka:Vuonna 1924 syntyneet Luokka:Vuonna 2001 kuolleet
Lancia Musa

Lancia Musa on Lancian vuosina 2004–2012 valmistama pieni tila- automalli.Mirafiori closed temporarily, Lancia Musa out of production autoedizione.com 22.5.2012 Viitattu 17.4.2016 Auto perustuu alustaltaan ja tekniikaltaan Fiat Ideaan ja toisen sukupolven Fiat Puntoon. Musa on ylellinen pieni tila-auto, Idean ollessa enemmän perusmalli. Vuosina 2006 ja 2007 Musa oli Italian myydyin kompakti tila-auto. Lancia Musan facelift-malli esiteltiin Frankfurtin autonäyttelyssä syyskuussa 2007. Etupuskuri uudistui ja etusäleikkö sai uuden kromikehyksen ja Lancian uuden logon. Myös kylkilistat saivat kromikoristuksen. Suurin muutos koski peräosaa, johon tuli uudet LED- valot. Tavaratila kasvoi 75 litralla (395 l) ja lastauskorkeus on neljä senttiä aikaisempaa matalampi. Edeltäjäänsä nähden mallivuoden 2008 Musa on myös hieman pidempi. Valmistaja ilmoittaa myös melutason laskeneen kahdella desibelillä. Moottoreita on valikoimassa yhteensä viisi: diselmoottorit 1,9 Multijet ja 1,3 Multijet (70/90 hv) sekä kaksi 1,4-litraista bensiinimoottoria (77/95 hv). == Lähteet == == Aiheesta muualla == Musa Luokka:M-segmentin autot Luokka:2000-vuosikymmenen autot Luokka:2010-luvun autot
Toinen

Toinen voi tarkoittaa seuraavia: * toinen, lukua 2 vastaava järjestyslukusana * toiseus, yhteiskuntatieteellinen käsite * yleistynyt toinen, filosofinen käsite * Toinen, Peter Munckin studioalbumi vuodelta 2005 * ”Toinen”, Jenni Vartiaisen kappale vuodelta 2007 * Toiset, kuvitteellisia salaperäisen saaren asukkaita televisiosarjassa Lost
Sukupuolentutkimus

Sukupuolentutkimus on tieteellinen tutkimusala, joka tuottaa tietoa sukupuolen vaikutuksesta yhteiskunnallisiin ilmiöihin. Sukupuolentutkimus on luonteeltaan monitieteistä. Tutkimusta on tehty muun muassa kulttuurintutkimuksen ja sosiologian piirissä. Suomessa sukupuolentutkimus alkoi naistutkimuksen nimellä 1980-luvulla. Sukupuolentutkijat ovat tarkastelleet muun muassa sukupuolen liittymistä valtaan ja tasa-arvoon. Sukupuolentutkimukselle on ollut ominaista irtautuminen kaksijakoisesta sukupuolikäsityksestä. Tutkimuksessa on käytetty määrällisiä ja laadullisia menetelmiä sekä niiden yhdistelmiä. Sukupuolentutkimusta voi opiskella Suomessa kahdeksassa yliopistossa. Suomessa toimii Sukupuolentutkimuksen seura (SUNS), joka on perustettu vuonna 1988. Seura julkaisee kaksikielistä Sukupuolentutkimus–Genusforskning -lehteä ja järjestää vuosittain Sukupuolentutkimuksen päivät. == Lähteet == == Kirjallisuutta == * == Aiheesta muualla == * Sukupuolentutkimuksen seura. *
Kay Starr

Katherine Laverne Starks eli Kay Starr (21. heinäkuuta 1922 Dougherty, Oklahoma – 3. marraskuuta 2016 Los Angeles, Kalifornia) oli yhdysvaltalainen jazz- ja poplaulaja. Hän syntyi Oklahomassa irokeesi-isälle ja irlantilais- intiaanitaustaiselle äidille. Starr esiintyi jo 1930-luvun lopulla muiden muassa Joe Venutin, Bob Crosbyn ja Glenn Millerin kanssa. High schoolin suoritettuaan hän muutti Los Angelesiin ja pääsi Wingy Manonen yhtyeeseen. Vuosina 1943–1945 hän oli jazzsaksofonisti Charlie Barnetin yhtyeessä. Vuonna 1947 Starr sai sooloartistina levytyssopimuksen Capitol Recordsilta. Hän oli vuodet 1955–1959 RCA Victor Recordsilla ennen paluutaan Capitolille; näiltä vuosilta on peräisin hänen listaykköseksi noussut hittinsä ”The Rock and Roll Waltz”. Starrilla on tähti Hollywood Walk of Famella. Hän oli kuudesti naimisissa, ja hän oli isoäiti. Starr kuoli 94-vuotiaana kotonaan Los Angelesissa 3. marraskuuta 2016. == Lauluja == * "Allez-Vous-En" (1953) * "Am I a Toy or a Treasure" (1954) * "Bonaparte's Retreat" (1950) * "Changing Partners" (1953) * "Come On-A My House" (1951) * "Comes A-Long A-Love" (1952) * "Fool, Fool, Fool" (1952) * "Fortune in Dreams" (1954) * "Good and Lonesome" (1955) * "Half a Photograph" (1953) * "The Headless Horseman" * "Hoop-Dee-Doo" (1950) * "If You Love Me (Really Love Me)" (1955) * "I'll Never Be Free" (1950) * "I Waited A Little Too Long" (1952) * "Kay's Lament" (1952) * "Little Things Mean A Lot" * "Mississippi" (1950) * "My Heart Reminds Me" (1957) * "Oceans of Tears" (1951) * "Oh, Babe!" (1950) * "Side by Side" (1953) * "So Tired" (1948) * "The Man Upstairs" (1954) * "The Rock and Roll Waltz" (1956) * "Wheel of Fortune" (1952) * "When My Dreamboat Comes Home" (1953) * "You Were Only Foolin' (While I Was Falling In Love)" (1948) * "Baby Me" (Kay Starrin laulama Glenn Millerin orkesterin levytys, 1939) == Lähteet == Luokka:Yhdysvaltalaiset jazzlaulajat Luokka:Hollywood Walk of Fame Luokka:Vuonna 1922 syntyneet Luokka:Vuonna 2016 kuolleet
Ladislav Švanda

Ladislav Švanda (s. 14. helmikuuta 1959) on entinen tšekkiläinen maastohiihtäjä, joka aktiiviurallaan edusti Tšekkoslovakiaa. Švanda saavutti kaksi pronssimitalia arvokisojen viestikilpailuissa. Hän hiihti ankkuriosuuden Tšekkoslovakian joukkueessa, joka sijoittui kolmanneksi Calgaryn olympialaisissa 1988 Ruotsin ja Neuvostoliiton jälkeen. Joukkueessa hiihtivät hänen lisäkseen Radim Nyč, Václav Korunka ja Pavel Benc. Lahden MM- kilpailuissa 1989 Švanda hiihti avausosuuden Tšekkoslovakian pronssijoukkueessa, joka hävisi kilpailun voittaneelle Ruotsille vain 1,6 sekuntia; Suomi oli toinen. Joukkueeseen kuuluivat myös Martin Petrásek, Nyč ja Korunka. Švanda sijoittui Oberstdorfin MM-kilpailuissa 1987 30 kilometrillä kolmanneksitoista ja 50 kilometrillä yhdeksänneksi. Calgaryn olympialaisten 50 kilometrillä hän oli viidestoista. Maailmancupin osakilpailussa Švanda oli parhaimmillaan seitsemäs. ==Lähteet== *Ladislav Švanda FIS:n tietokannassa Luokka:Tšekkoslovakialaiset maastohiihtäjät Luokka:Tšekkoslovakialaiset olympiamitalistit Luokka:Vuonna 1959 syntyneet Luokka:Elävät henkilöt
Kevin DuBrow

Kevin DuBrow (29. lokakuuta 1955 – marraskuu 2007) oli yhdysvaltalainen rocklaulaja, joka tunnettiin Quiet Riot -yhtyeen keulakuvana. DuBrow vietti nuoruutensa Hollywoodissa Kaliforniassa ja Los Angelesissa. Teini-ikäisenä hän innostui laulamisesta ja hänen esikuviaan olivat monet englantilaiset solistit ja yhtyeet, kuten Rod Stewart ja Small Faces. Hän tutustui 1970-luvun puolivälissä Randy Rhoads -nimiseen kitaristiin ja miehet perustivat Quiet Riot -yhtyeen. Paria Japanissa julkaistua albumia ja vankkaa klubisuosiota lukuun ottamatta läpimurto jäi tekemättä, ja Randy Rhoadsin lähdettyä Ozzy Osbournen yhtyeeseen Quiet Riot hajosi. Tämän jälkeen DuBrow pyöritti omalla nimellään sooloyhtyettä parin vuoden ajan. Vuonna 1982 DuBrow kokosi Quiet Riotin uudelleen ja seuraavana vuonna julkaistu Metal Health -albumi nousi Yhdysvaltojen albumilistan ykköseksi ja tie menestykseen oli auki. 1980-luvun amerikkalais-heavy eli kukoistuskauttaan ja Quiet Riot oli suuri nimi. Seuraavat levyt eivät kuitenkaan olleet enää yhtä suuria menestyksiä ja kaiken lisäksi DuBrow'n välillä hankalakin persoona aiheutti ongelmia yhtyeen keskuudessa ja lopulta mies jopa joutui eroamaan omasta, perustamastaan yhtyeestä vuosikymmenen lopulla. 1990-luvulla erimielisyydet haudattiin ja Quiet Riot kokoontui uudelleen DuBrow'n johdolla ja teki levyjä ja kiertueita. Vuonna 2004 DuBrow julkaisi ainoan sooloalbuminsa In For The Kill, jolla mies versioi suosikkikappaleitaan. Quiet Riotin viimeinen albumi Rehab julkaistiin vuonna 2006. Kevin DuBrow löydettiin kuolleena Las Vegasin kodistaan 25. marraskuuta 2007. Kuolinsyyksi varmistui myöhemmin kokaiinin yliannostus. == Lähteet == Luokka:Vuonna 1955 syntyneet Luokka:Vuonna 2007 kuolleet Luokka:Yhdysvaltalaiset rocklaulajat
Sylvie Becaert

Sylvie Becaert (s. 6. syyskuuta 1975 Lille, Ranska) on ranskalainen uransa lopettanut ampumahiihtäjä. Becaertin ampumahiihtouran suurin saavutus on sprintin maailmanmestaruus vuodelta 2003. Vuonna 2009 hän kuului maailmanmestaruuden voittaneeseen Ranskan sekaviestijoukkueeseen. Hän on saavuttanut viestissä hopeaa vuonna 2007 sekä pronssia vuosina 2008 ja 2009. Torinon 2006 olympialaisissa Becaert saavutti pronssia viestikilpailussa. Hänen lisäkseen Ranskan joukkueeseen kuuluivat Florence Baverel-Robert, Sandrine Bailly ja Delphine Peretto. Vancouverissa 2010 Becaert oli viestijoukkueen mukana hopealla. Maailmancupissa Becaert on yltänyt kuusi kertaa kolmen parhaan joukkoon. Ainoan voittonsa hän on saavuttanut kaudella 2002-2003 Hanti-Mansijskin sprintissä. Saman kauden kokonaiskisassa hän oli kolmas. == Lähteet == * === Viitteet === == Aiheesta muualla == * * Luokka:Ranskalaiset ampumahiihtäjät Luokka:Ranskalaiset olympiamitalistit Luokka:Vuonna 1975 syntyneet Luokka:Elävät henkilöt
Repe Sorsa on Duck Dodgers

Repe Sorsa on Duck Dodgers () on yhdysvaltalainen Warner Bros. Animationin tuottama animaatiosarja Cartoon Networkille, joka palkittiin Daytime Emmyllä ja Anniella. Sarjasta tuotettiin yhteensä 39 jaksoa kolmen tuotantokauden ajan, jotka esitettiin alun perin Yhdysvalloissa vuosien 2003–2005 välisenä aikana. Sarja perustuu suosittuun Looney Tunes -lyhytanimaatioon "Duck Dodgers in the 24½th Century", joka oli alun perin parodia TV-sarjasta Buck Rogers of the 25th Century. Sarjan tunnuslaulun lauloi Tom Jones ja päähahmoina ovat Looney Tunesista tutut Repe Sorsa, Marvin Marsilainen ja Putte Possu. == Tarina == Repe Sorsa (alias Duck Dodgers) on onneton kaveri, joka oli jäätynyt avaruusaluksen sisälle 2000-luvulla ja 351 vuotta myöhemmin hän pääsi pois aluksesta. Juonikkuuden ja valheiden kautta Repe on onnistunut vakuuttamaan Maapallon puolustusyhdistykselle olevansa sankari 2000-luvulta. Tämän myötä Repe saa avaruusaluksen ja miehistön, joiden kanssa ja erityisesti avustajansa avaruuskadetti Putte Possun kanssa hän taistelee Maapallon pahinta uhkaa vastaan, marsilaisia, sekä heidän komentajaansa X-2:ta vastaan. == Ääninäyttelijät == == Aiheesta muualla == * TV.com Luokka:2000-vuosikymmenen piirrossarjat Luokka:Yhdysvaltalaiset animaatiosarjat
Mollie Sugden

Mary Isobel ”Mollie” Sugden (21. heinäkuuta 1922 – 1. heinäkuuta 2009) oli brittiläinen näyttelijä. Hän tuli tunnetuksi Mrs. Slocomben roolista televisiosarjassa Are You Being Served? (1972–1985) ja esiintyi myös sen jatkosarjassa Grace & Favour (1992–1993). Sugdenilla oli myös muita huomattavia televisiorooleja: hän muun muassa esitti Nellie Harveytä Coronation Streetissä vuosina 1965–1976. Sugden syntyi Yorkshiressa. Hän oli naimisissa William Mooren kanssa vuodesta 1958 siihen saakka, kunnes jäi leskeksi 24. huhtikuuta 2000. Parilla oli kaksi yhteistä lasta ja lapsenlapsia. == Aiheesta muualla == * Luokka:Brittiläiset näyttelijät Luokka:Vuonna 1922 syntyneet Luokka:Vuonna 2009 kuolleet
Live at Tavastia

__NOTOC__ Live at Tavastia on Peer Günt -yhtyeen live-DVD, joka taltioitiin Helsingin Tavastia-klubilla keväällä 2007 ja julkaistiin loppuvuodesta. DVD nousi Suomen virallisen listan toiselle sijalle, ja tippui seuraavalla listaviikollaan sijalle 5. == Kappaleet == # No Guts, No Glory # Backseat # Wake Me Up # Backdoor Men # Crazy Wild One # Bartender # Black Train # Motorcycle Woman # Don’t Cry # Wanna Shake Your Boom Boom # She Was Here for Rock ’N’ Roll # Scarecrow Shoes # Sudden Death # Wash Me in the Rain # Years On the Road # Mojo Mojo # Shotgun Wedding # Let Her In # I Don’t Wanna Be a Rock ’N’ Roll Star # Red Chevy # Bad Boys Are Here == Arvostelut == * Smackthejack.net: Smackthejack.net: Levyarvio == Lähteet == Luokka:Vuoden 2007 konserttitallenteet Luokka:Musiikki-DVD:t Luokka:Konserttielokuvat
Carlo von Erlanger

Vapaaherra Carlo von Erlanger (5. syyskuuta 1872 Nieder-Ingelheim – 4. syyskuuta 1904 Salzburg) oli saksalainen tutkimusmatkailija ja lintutieteilijä. Erlanger oli vapaaherra Wilhelm von Erlangerin ja puolisonsa Karoline Bernusin nuorin poika. Vuonna 1891 hän opiskeli lintutiedettä Lausannen yliopistossa. Näihin aikoihin teki lyhyen tutkimusmatkan Pohjois- Afrikkaan Tunisiaan, minkä jälkeen hän jatkoi opintojaan Cambridgessä ja Berliinissä. Talvella 1896–1897 Erlanger alkoi suunnitella tutkimusretkeä Pohjois-Afrikkaan. Retki toteutui 1899–1901, ja se suuntautui Somaliaan ja muualle Itä-Afrikkaan. Oskar Neumannin (1867–1946) kanssa tehty matka kesti runsaan vuoden. He asuivat Addis Abebassa, Zeylassa ja Hararissa ja kävivät muun muassa oromokansan luona. Matkalla Erlanger keräsi yli 20 000 hyönteistä, noin 10 000 linnunnahkaa ynnä muita eläimiä, ja matkasi 2 700 kilometriä. Erlanger nimesi ja kuvaili muutamia lintulajeja ja -alalajeja, muun muassa kultarusopyrstön ja somalianturturikyyhkyn sekä aavikkovarpusen alalajin saharae (1899). Hänen kunniakseen on nimetty Calandrella erlangeri (Neumann, 1906), joka usein luetaan etiopianhietakiurun (Calandrella blanfordi) alalajiksi, sekä sammakkolaji Ptychadena erlangeri (Ernst Ahl, 1924). Erlanger kuoli auto-onnettomuudessa vuonna 1904. == Lähteet == Luokka:Saksalaiset tutkimusmatkailijat Luokka:Saksalaiset ornitologit Luokka:Saksalaiset aateliset Luokka:Liikenneonnettomuudessa kuolleet Luokka:Vuonna 1872 syntyneet Luokka:Vuonna 1904 kuolleet
Next (savukemerkki)

Next on Altria Groupin savukemerkki. Sitä myydään Suomessa sekä valmiiksi käärittynä että itsekäärittäväksi. Siitä on tarjolla kahta eri makuvaihtoehtoa: punainen (vahva) ja vihreä (menthol). Valmiiksi käärityissä Next -savukeaskeissa oli 17 filtterillistä tupakkaa, jota ei myydä enää, koska suomeen tuli askien kokoa säätelevä laki. Luokka:Savukemerkit
Radim Nyč

Radim Nyč (s. 11. huhtikuuta 1966) on entinen tšekkiläinen maastohiihtäjä, joka aktiiviurallaan edusti Tšekkoslovakiaa. Nyč saavutti kaksi pronssimitalia arvokisojen viestikilpailuissa. Hän hiihti avausosuuden Tšekkoslovakian joukkueessa, joka sijoittui kolmanneksi Calgaryn olympialaisissa 1988 Ruotsin ja Neuvostoliiton jälkeen. Joukkueessa hiihtivät hänen lisäkseen Václav Korunka, Pavel Benc ja Ladislav Švanda. Lahden MM-kilpailuissa 1989 Nyč hiihti kolmannen osuuden Tšekkoslovakian pronssijoukkueessa, joka hävisi kilpailun voittaneelle Ruotsille vain 1,6 sekuntia; Suomi oli toinen. Joukkueeseen kuuluivat myös Švanda, Martin Petrásek ja Korunka. Nyč sijoittui kolmanneksitoista Lahden MM-kisojen 15 kilometrillä sekä kuudenneksi Albertvillen olympialaisten 1992 50 kilometrillä. Maailmancupin osakilpailussa hän oli parhaimmillaan kuudes. ==Lähteet== *Radim Nyč FIS:n tietokannassa Luokka:Tšekkoslovakialaiset maastohiihtäjät Luokka:Tšekkoslovakialaiset olympiamitalistit Luokka:Vuonna 1966 syntyneet Luokka:Elävät henkilöt
North State

North State eli kansanomaisesti Nortti on British American Tobaccon savukemerkki. North State on normaalia lyhyemmällä filtterillä varustettu savuke, joka on muista savukkeista poiketen pakattu askiin filtteri alaspäin. Savukkeen tervapitoisuus on 10 milligrammaa ja nikotiinipitoisuus 0,8 milligrammaa. Suomessa on markkinoilla ollut viittä erilaista North Statea: punaista filtterillä, vihreää ilman filtteriä, sinistä miedompaa versiota (pitkä, "siniraita"), punainen (pitkä, "punaraita"), keltaista pidempää sekä kovaan askiin pakattua täysimittaista North Statea. Vuoden 2014 alussa markkinoille tuli lisäaineeton tupakka, North State Valkea. Vihreää, filtteritöntä, North Statea ei enää ole kaupan, sillä sen tervapitoisuus ylittää 10 milligramman sallitun rajan.Tupakkalaki ja tupakkavero. Kansanterveyslaitos (Web Archive) North State tuli Suomessa myyntiin 1931 ja tuolloin sitä valmisti lisenssillä Suomen markkinoille Suomen Tupakka O.Y. Läpi 1970-luvun filtterillä varustettu ”punainen Nortti” oli Suomen toiseksi myydyin savuke Marlboron jälkeen noin 22 prosentin markkinaosuudella ja filtteritön ”vihreä Nortti” noin kymmenennellä sijalla 1,6 prosentin osuudella. Tavaramerkin alkuperäinen omistaja oli Brown & Williamson Tobacco Corp. (Export) Ltd. == Lähteet == Luokka:Savukemerkit
Václav Korunka

Václav Korunka (s. 25. joulukuuta 1965) on entinen tšekkiläinen maastohiihtäjä, joka aktiiviurallaan edusti Tšekkoslovakiaa ja Tšekkiä. Korunka saavutti kaksi pronssimitalia arvokisojen viestikilpailuissa. Hän hiihti toisen osuuden Tšekkoslovakian joukkueessa, joka sijoittui kolmanneksi Calgaryn olympialaisissa 1988 Ruotsin ja Neuvostoliiton jälkeen. Joukkueessa hiihtivät hänen lisäkseen Radim Nyč, Pavel Benc ja Ladislav Švanda. Lahden MM- kilpailuissa 1989 Korunka hiihti ankkuriosuuden Tšekkoslovakian pronssijoukkueessa, joka hävisi kilpailun voittaneelle Ruotsille vain 1,6 sekuntia; Suomi oli toinen. Joukkueeseen kuuluivat myös Švanda, Martin Petrásek ja Nyč. Korunka sijoittui Lahden MM-kilpailujen 15 kilometrin perinteisen tyylin kilpailussa kahdeksanneksi ja saman matkan vapaan hiihtotavan kilpailussa neljänneksitoista. Val di Fiemmen MM-kisoissa 1991 hän oli 10 kilometrillä kolmastoista. Albertvillen 1992 olympialaisissa Korunka sijoittui 50 kilometrillä kolmanneksitoista ja takaa-ajossa neljänneksitoista. Falunin MM-kilpailujen 1993 50 kilometrillä Korunka oli yhdeksäs. Korunka sijoittui maailmancupin osakilpailuissa kolme kertaa kolmanneksi: Minskissä 15 kilometrillä tammikuussa 1991, Ramsaussa 10 kilometrillä joulukuussa 1992 sekä Lahdessa 30 kilometrillä maaliskuussa 1993. ==Lähteet== *Václav Korunka FIS:n tietokannassa Luokka:Tšekkoslovakialaiset maastohiihtäjät Luokka:Tšekkiläiset maastohiihtäjät Luokka:Tšekkoslovakialaiset olympiamitalistit Luokka:Vuonna 1965 syntyneet Luokka:Elävät henkilöt
Aldabra

Aldabra on Seychelleihin kuuluva atolli Intian valtameressä. Sen eläimistö on ainutlaatuinen. Atollilla elää muun muassa maailman suurin jättiläiskilpikonnien (Geochelone gigantea) populaatio, noin 152 000 yksilöä.UNESCO Siellä elää myös Intian valtameren viimeinen lentokyvytön lintu, sepelmetsähuitti (Dryolimnas cuvieri), joita on jäljellä noin viisi tuhatta yksilöä.UNEP WCMC Birdlife (suomenkielisen nimen lähde) Atolli on 34 km pitkä ja leveimmillään vajaat 15 km leveä. Se muodostuu neljästä korallisaaresta, joiden välissä on kapeat salmet ja keskellä matala laguuni. Saariryhmää kiertää ulompi riutta. Saari on vaikeapääsyinen, eikä siellä ole pysyvää ihmisasutusta. Alue on UNESCOn maailmanperintökohde. == Lähteet == Luokka:Seychellien saaret Luokka:Unescon maailmanperintökohteet Seychelleillä
Pavel Benc

Pavel Benc (s. 10. heinäkuuta 1963) on entinen tšekkiläinen maastohiihtäjä, joka aktiiviurallaan edusti Tšekkoslovakiaa ja Tšekkiä. Benc hiihti kolmannen osuuden Tšekkoslovakian joukkueessa, joka sijoittui kolmanneksi Calgaryn olympialaisissa 1988 Ruotsin ja Neuvostoliiton jälkeen. Joukkueessa hiihtivät hänen lisäkseen Radim Nyč, Václav Korunka ja Ladislav Švanda. Benc sijoittui MM-kilpailujen 50 kilometrillä viidenneksi Val di Fiemmessä 1991, seitsemänneksi Falunissa 1993 sekä neljänneksitoista Thunder Bayssa 1995. Maailmancupin osakilpailussa hän oli parhaimmillaan neljäs. ==Lähteet== *Pavel Benc FIS:n tietokannassa Luokka:Tšekkoslovakialaiset maastohiihtäjät Luokka:Tšekkiläiset maastohiihtäjät Luokka:Tšekkoslovakialaiset olympiamitalistit Luokka:Vuonna 1963 syntyneet Luokka:Elävät henkilöt
Todo va a cambiar

Todo va a cambiar on espanjalaisen poikabändi D'NASH:in toinen studioalbumi, joka julkaistaan Espanjassa 4. joulukuuta 2007. Ensimmäinen singlejulkaisu albumilta on ruotsalaisen Jimmy Janssonin alun perin levyttämä Amanda. Kappaleeseen on tehty myös musiikkivideo. == Kappaleet == # Amanda # Yo por tí, tú por mi # Hasta que me ames # En Medio de la calle # Casi # Esta vez si # Todo va a cambiar # Se me ahoga la vida # Dale # Sigueme # Una vida más # Loco Luokka:Vuoden 2007 albumit Luokka:D’NASHin albumit
Valleé de Main luonnonsuojelualue

Valleé de Main luonnonsuojelualue sijaitsee Seychelleihin kuuluvalla Praslinin saarella. Se käsittää hyvin säilynyttä palmumetsää, jossa kasvaa kuutta lajia palmuja, joista seychellienpalmu eli coco-de-mer (Lodoicea maldivica) on endeeminen Seychellien laji. Näiden palmujen siemenet ovat kasvikunnan suurimmat. Lehdet ovat kuusi metriä leveitä ja 14 metriä pitkiä. Myös puiston eläimistöön kuuluu harvinaisia ja endeemisiä lajeja. Valleé de Main luonnonsuojelualueen pinta-ala on vain 19,5 hehtaaria. Sitä ympäröi 300 hehtaarin Praslinin kansallispuisto. Alueen metsät muistuttavat ikimetsiä, ja niissä kasvaa täysikokoisia puita. Palmulajeja ovat seychellienpalmun lisäksi kotoperäinen Deckenia nobilis, Phoenicophorium borsigianum, paalupalmu (Verschaffeltia splendida), Nephrosperma vanhoutteanum ja Roscheria melanochaetes. Palmujen joukossa kasvaa myös kairapalmuja ja muita lehtipuita. Metsässä elää endeemisiä lintulajeja, liskoja, sammakoita ja selkärangattomia. Alue on UNESCOn maailmanperintökohde. == Lähteet == * UNESCO * UNDP WCMC === Viitteet === == Aiheesta muualla == Luokka:Seychellien maantiede Luokka:Unescon maailmanperintökohteet Seychelleillä
Gare de Lille-Europe

Gare de Lille-Europe on rautatieasema Lillen keskustassa Ranskassa. Asemalta liikennöivät pääasiassa Eurostar- ja TGV-suurnopeusjunat, mutta myös joitakin paikallisjunia. Aseman kautta kulkevat TGV-junien pääteasema on pääasiassa Calais, kun Lilleen päättyvät linjat käyttävät läheistä Flandresin asemaa. Lille-Europe rakennettiin vuonna 1993 Ison-Britannian, Ranskan ja Belgian välisen suurnopeusliikenteen kauttakulkuasemaksi. Aseman kautta kulkee Lillen metron linja 2. Luokka:Ranskan rautatieliikennepaikat Luokka:Lille
Martin Petrásek

Martin Petrásek (s. 1966) on entinen tšekkiläinen maastohiihtäjä, joka aktiiviurallaan edusti Tšekkoslovakiaa ja Tšekkiä. Petrásek hiihti Lahden MM- kilpailuissa 1989 toisen osuuden Tšekkoslovakian viestijoukkueessa, joka sijoittui kolmanneksi hävittyään kilpailun voittaneelle Ruotsille vain 1,6 sekuntia; Suomi oli toinen. Joukkueeseen kuuluivat hänen lisäkseen Ladislav Švanda, Radim Nyč ja Václav Korunka. Petrásek sijoittui Val di Fiemmen MM- kilpailuissa 1991 10 kilometrin perinteisen hiihtotavan kilpailussa kymmenenneksi. Maailmancupin osakilpailussa hän oli parhaimmillaan kuudes. ==Lähteet== * Luokka:Tšekkoslovakialaiset maastohiihtäjät Luokka:Tšekkiläiset maastohiihtäjät Luokka:Vuonna 1966 syntyneet Luokka:Elävät henkilöt
Sakaria I

Sakaria I (k. 875) toimi Armenian katolikoksena vuosina 855–875. Hänen valintansa oli kahdessakin mielessä erikoinen, sillä kun normaalisti valinnan tehneeseen kirkolliskokoukseen kuului sekä maallikoita että piispoja, olivat kaikki osanottajat tällä kertaa piispoja. Toinen erikoinen seikka oli, että tästä huolimatta he valitsivat virkaan maallikon, Sakarian. Niinpä virkaan vihkimiseen kului kymmenisen tuntia, sillä ensin Sakaria oli nimitettävä virka-aste kerrallaan lukijaksi, diakoniksi, papiksi ja piispaksi ennen lopullista vihkimystä. Kyseessä lienee yksi kirkkohistorian nopeimmista urakehityksistä. ==Lähteet== * Munkki Serafim: Araratista itään, Kirjapaja, 2007 Luokka:Armenian katolikokset Luokka:Syntymävuosi tuntematon Luokka:Vuonna 875 kuolleet
Friedrich-Alexander-Universität Erlangen-Nürnberg

Friedrich-Alexander-Universität Erlangen-Nürnberg (lyh. FAU, myös Erlangen- Nürnbergin yliopisto) on julkinen yliopisto Baijerissa, Saksassa. Se koostuu viidestä eri tiedekunnasta ja on yli 26 000 opiskelijallaan Baijerin toiseksi suurin yliopisto. Sillä on Erlangenin ja Nürnbergin lisäksi toimintaa myös Fürthin kaupungissa. == Historia == Yliopiston perusti Brandenburg-Bayreuthin rajakreivi Friedrich vuonna 1742 Bayreuthissa nimellä Friedrichs-Universität. Se oli tuolloin Altdorfin ja Würzburgin yliopistojen jälkeen kolmas yliopisto Frankenin alueella. Yliopisto siirrettiin Erlangeniin vuonna 1743. Alexander- nimi yliopiston nimeen lisättiin vuonna 1769 Brandenburg-Bayreuthin ja Brandenburg-Ansbachin rajakreivin Karl Alexanderin kunniaksi. Vuonna 1961 yliopistoon liitettiin vuonna 1919 perustettu Hochschule für Wirtschafts- und Sozialwissenschaften Nürnberg, jolloin yliopiston nimi sai uuden osan Erlangen-Nürnberg. Vuonna 1972 yliopistoon liitettiin lisäksi Nürnbergin pedagoginen korkeakoulu. == Tiedekunnat == Yliopisto on 1. lokakuuta 2007 lähtien koostunut seuraavista tiedekunnista: * Filosofis-teologinen tiedekunta * Oikeus- ja taloustieteellinen tiedekunta * Lääketieteellinen tiedekunta * Luonnontieteellinen tiedekunta * Teknillinen tiedekunta == Aiheesta muualla == * Yliopiston viralliset Internet-sivut Luokka:Nürnberg Luokka:Saksan yliopistot
Parodiamusiikki

Parodiamusiikki on musiikkia, joka on parodia joko tietystä musiikkikappaleesta, musiikkigenren kliseistä tai populaarikulttuurista. Usein parodiamusiikissa sävel on suora kopio parodioinnin kohteena olevasta kappaleesta, ja vain sanoja muutetaan. Suomessa parodiamusiikkia ovat tehneet esimerkiksi Jope Ruonansuu, Bat & Ryyd, Tony Halme, Juice Leskinen sekä Itse valtiaat -televisiosarjan tekijät. Esimerkiksi Ruonansuun kappale Pieni Hiace on parodia Sakari Kuosmasen Pienestä sydämestä, Batin & Ryydin Lentävä puliukko on väännös Lentävästä kalakukosta, Tony Halmeen Viikinki on parodia Frederikin Titanicista ja Itse valtiaat -kappale Sumo-Seppo on parodia Juha Vainion kappaleesta Matkarakastaja. YouTubessa parodiamusiikkia tekevät esimerkiksi Key of Awesome, Venetian Princess ja Anssi Umpikela. Suomessa esiintyy myös kansanlauluja, jotka ovat parodiamusiikkia, kuten Ukko Nooan väännökset ja Tiedän paikan armahan -laulun väännökset, jotka alkavat sanoilla Tiedän paikan kamalan. ==Katso myös== *Huumori *Parodia == Aiheesta muualla == * Am I Right? -sivusto on omistautunut musiikkiparodioille ja väärin kuulluille säkeille. Luokka:Huumorimusiikki
Fantasos

Fantasos () oli kreikkalaisessa mytologiassa yksi oneiroksista, unien jumalista. Hän on unen jumala Hypnoksen poika ja Morfeuksen ja Fobetorin veli. Fantasos esiintyi unissa elottomina objekteina ja esineinä kuten patsaana, vetenä tai puuna.Ovidius, Muodonmuutoksia xi.633–649 (engl. käännös) == Lähteet == Luokka:Antiikin Kreikan jumalat id:Oneiroi#Fantasos
Teresa Medeiros

Teresa Medeiros (s. 1962) on yhdysvaltalainen kirjailija, joka kirjoittaa pääasiassa romanttista kirjallisuutta. Hän kirjoitti ensimmäisen kirjansa 21-vuotiaana. Sen jälkeen kaikki hänen kirjansa ovat olleet bestseller- listoilla eri maissa. Teresa asuu Kentuckyssa yhdessä miehensä ja kissojensa kanssa. ==Bibliografia== *Lady of Conquest (1989) *Shadows and Lace (1990) *Heather and Velvet (1992) *Once an Angel (1993) *A Whisper of Roses (1993) *Thief of Hearts (1994) *Fairest of Them All (1995) *Breath of Magic (1996) *Touch of Enchantment (1997) *Nobody’s Darling (1998) *Charming the Prince (1999) *The Bride and the Beast (2001) *A Kiss to Remember (2002) *One Night of Scandal (2003) *Yours Until Dawn (2004) *After Midnight (2005) *The Vampire Who Loved Me (2006) *Some Like It Wicked (2008) *Some Like It Wild (2009) *The Devil Wears Plaid (2010) *Goodnight Tweetheart (2011) *The Pleasure of Your Kiss (2011) *The Temptation of Your Touch (2013) ==Aiheesta muualla== * Teresa Medeiroksen kotisivut Luokka:Yhdysvaltalaiset kirjailijat Luokka:Vuonna 1962 syntyneet Luokka:Elävät henkilöt
Paul Werner Hoppe

Paul Werner Hoppe joissakin lähteissä myös Paul-Werner Hoppe tai Werner Hoppe (28. helmikuuta 1910 – 15. heinäkuuta 1974) oli saksalainen SS- Sturmbannführer, joka oli Stutthofin keskitysleirin komentajana toisessa maailmansodassa. ==Ura== Hoppen SS-numero oli 116695. Hän oli vartijana Sachsenhausenin keskitysleirillä 1938, jonka jälkeen hän palveli SS-divisioona Totenkopfissa vuosina 1939–1942. Stutthofin keskitysleirin komentajana hän oli 15. elokuuta 1942 alkaen huhtikuuhun 1945. ==Sodan jälkeen== Brittijoukot pidättivät Hoppen 1945, mutta hän pääsi pakenemaan. Länsi-Saksan poliisi pidätti hänet 17. huhtikuuta 1953 Wittenissa ja hänet asetettiin oikeuden eteen Bochumissa syytettynä satojen vankien murhasta. Hänet tuomittiin 9 vuoden vankeuteen 4. kesäkuuta 1957. Hän kuoli heinäkuussa 1974. ==Lähteet== ==Aiheesta muualla== *Hoppen valokuva Luokka:Sotarikoksista vankeuteen tuomitut Luokka:SS-sotilaat Luokka:Vuonna 1910 syntyneet Luokka:Vuonna 1974 kuolleet
Clean (ohjelmointikieli)

Clean on puhtaasti funktionaalinen ohjelmointikieli. Kielen pääasiallinen toteutus on Nijmegenin yliopiston tekemä, ja se on saatavilla Microsoft Windows-, Apple Macintosh-, Solaris- ja Linux-käyttöjärjestelmälle. Toteutus on kaksoislisensöity – se on saatavilla sekä GNU LGPL- että kaupallisen suljetun lähdekoodin lisenssillä. Kielen kehitystyö tapahtuu pääasiassa Windows-alustalla, mikä näkyy siinä, että muille alustoille ei ole vielä saatavilla dynaamista linkkeriä. Myös I/O-kirjastojen toteutuksessa on eroja. Clean on hyvin samankaltainen kieli kuin Haskell. Kielten syntaksissa on pieniä eroja, minkä lisäksi Clean sisältää joukon Haskell 98 -stardardista puuttuvia ominaisuuksia. Kielen ainutlaatuisiin piirteisiin lukeutuvat uniikit tyypit, joilla jonkin arvon olemassaolo voidaan rajoittaa tarkalleen yhteen paikkaan ohjelmassa. Ominaisuutta voidaan käyttää monadien asemesta pakotetun peräkkäisyyden toteuttamiseen esimerkiksi I/O:ssa. Lisäksi ominaisuudella voidaan taata, ettei arvon muuttaminen paikallaan riko viittauksellista läpinäkyvyyttä. Cleanin laskenta perustuu graafin uudelleenkirjoittamiseen ja reduktioihin. Yhdessä nämä ominaisuudet tekevät kielen toteutuksesta erittäin tehokkaan. Kielen käännös tapahtuu kaksivaiheisesti ABC-tavukoodin kautta natiivikoodiksi. Kieltä käytetään lähinnä akateemisessa tutkimuksessa. == Ominaisuuksia == Kielen merkittävimmät sisäänrakennetut ja muut ominaisuudet ovat: * Viittauksellinen läpinäkyvyys – funktiokutsu palauttaa samoilla syötteilla aina saman tuloksen * Korkeamman asteen funktiot, hahmonsovitus, vartiolausekkeet ja currying * Listat ja taulukot (listoille ja taulukoille on useita tarkentavia tyyppiannotaatioita) * Algebralliset tietotyypit ja tietueet * Geneerisyys, tyyppiluokat, uniikit ja dynaamiset tyypit * Laiska laskenta, joka mahdollistaa äärettömät tietotyypit * Automaattinen roskienkeräys * Siirrettävyys eri alustoille korkean abstraktiotason ansiosta * Graafinen kehitysympäristö, joka on kirjoitettu Cleanilla == Esimerkkejä == Hei maailma: Start = "Hei maailma" Kertoma: kertoma 0 = 1 kertoma n = n * kertoma (n - 1) // tulostetaan 10:n kertoma Start = kertoma 10 Fibonacci- sarja: fib 0 = 0 fib 1 = 1 fib n = fib (n - 2) + fib (n - 1) Potenssioperaattori: (^) infixr 8 :: Int Int → Int (^) x 0 = 1 (^) x n = x * x ^ (n - 1) Yllä tyyppisignatuuri määrää, että funktio on oikealta assosiatiivinen, käyttää infix-muotoa ja sen presedenssin prioriteetti on 8. Tällöin ^ sitoo voimakkaammin kuin *, jonka vuoksi `x*x^(n-1)` on yhtä suuri `x*(x^(n-1))`:n eikä `(x*x)^(n-1)`:n kanssa. Tämä funktio on määritelty Cleanin standardiympäristössä. == Aiheesta muualla == *Clean homepage *Clean in FOLDOC *Clean in The Computer Language Benchmarks Game Luokka:Funktionaaliset ohjelmointikielet
Like a Hurricane

Like a Hurricane on Neil Youngin vuonna 1975 kirjoittama rock-kappale. Se julkaistiin kuitenkin vasta vuonna 1977 albumilla American Stars ’n Bars. Alun perin yli kahdeksanminuuttinen, ajoittain rajua kitarasooloilua sisältävä kappale kirjoitettiin Youngin ollessa kyvytön laulamaan äänihuulioperaation vuoksi.Thrasher's Wheat - A Neil Young Archives: Neil Young Lyrics Analysis Kiertueilla kappale on kuulunut lähes poikkeuksetta Youngin soittovalikoimaan. Alkuperäisalbumin lisäksi kappale on julkaistu livealbumeilla Live Rust, Weld ja Unplugged sekä kokoelmissa Decade ja Greatest Hits.The Neil Young discography: LP's Miksattu versio kappaleesta julkaistiin singlenä 8. elokuuta 1977. B-puolena oli kappale ”Hold Back the Tears”.The Neil Young discography: Singles ==Muusikot== * Neil Young – kitara, laulu * Frank ”Poncho” Sampedro – syntetisaattori, taustalaulu * Billy Talbot – basso, taustalaulu * Ralph Molina – rummut, taustalaulu ==Lähteet== Luokka:Neil Youngin kappaleet Luokka:Vuoden 1977 kappaleet
S/S Hohenhörn

S/S Hohenhörn oli Saksan laivaston kuljetusalus, joka kuljetti vuonna 1942 Suomen Saksalle luovuttamat kahdeksan juutalaista ja muita sotavankeja. Laivan mukaan nimesi tutkija Elina SanaTuolloin Elina Suominen Suomen juutalaisluovutuksista Saksaan kertovan kirjansa Kuolemanlaiva S/S Hohenhörn – juutalaispakolaisten kohtalo Suomessa. == Valmistus == Laivan rakensi vuonna 1924 Ranskassa Le Havressa Ateliers & Chantiers de la Seine Maritime, ja se sai nimekseen Vaccares.Hohenhörnin hylkytiedot == Palvelus == Alus kuului Société de Navigation à Vapeur Daherille, jonka kotisatamana oli Marseille. Aluksen osti 1929 Société de Gérance et d'Armement (SAGA), jonka kotisatamana oli Dunkerque. Se myytiin edelleen maaliskuussa 1937 Panamaan rekisteröidylle Hanseatica Aschpurwis & Veltjens S.A.:lle, joka antoi alukselle nimen Colon. Alus sai maaliskuussa 1939 Espanjan liikenteessä ollessaan peitenimen Maravi siihen asti, kunnes Hanseatica Aschpurwis & Veltjens nimesi aluksensa Hohenhörniksi. Samalla aluksen kotipaikaksi vaihtui Hampuri. Alus oli 20.–22. elokuuta Danzigin ja Riian välillä. === Toinen maailmansota === Alus kuljetti 6. syyskuuta 1939 joukkoja Norjaan. Alus oli 16. huhtikuuta 1940 Oslossa, josta se lähti 20. huhtikuuta ja palasi viikkoa myöhemmin. Alus oli 5. toukokuuta 1. M-laivueen ja kahden 2. M-laivueen aluksen suojaamassa Aalborgista Osloon matkanneessa saattueessa, jonka muut alukset olivat Muansa, Westsee ja Wiegand. Saattue saapui Osloon seuraavana päivänä. Paluumatkalle Hohenhörn lähti 7. toukokuuta.Das Historische Marinearchiv Elokuussa alus liitettiin osaksi operaatio Merileijonan kuljetusosastoa A16. Alus teki useita matkoja Norjan rannikkokaupunkeihin, kunnes se lokakuussa 1943 siirrettiin Itämerelle. Alus lähti Tallinnasta 11. lokakuuta Helsinkiin ja palasi 13. lokakuuta. Se teki vastaavan matkan 19.–20. lokakuuta. 6\. marraskuuta Hohenhörn lähti Helsingistä Tallinnaan mukanaan kahdeksan juutalaista luovutettavaksi SaksaanKahdeksan natsi-Saksalle luovutettua, Helsingin juutalainen seurakunta. Joulukuussa alus oli jälleen Norjan rannikolla. Ollessaan matkalla 21. lokakuuta Narvikista Emdeniin alus osui Britannian ilmavoimien pudottamaan miinaan. Se upposi Göteborgin edustalle (). ==Katso myös== * Suomen juutalaisluovutukset ==Lähteet== == Aiheesta muualla == *vrag.dk Luokka:Höyrylaivat
Ylösnousemus (täsmennyssivu)

Ylösnousemus voi tarkoittaa seuraavia: Uskonnossa * ylösnousemus, uskonnollinen käsite ** kristinuskossa Jeesuksen ylösnousemus tai kuolleiden herääminen tuomiopäivänä Taiteissa ja viihteessä * Ylösnousemus, Leo Tolstoin romaani vuodelta 1899 * Ylösnousemus, Ilkka Remeksen romaani vuodelta 2012 * Ylösnousemus, Piero della Francescan taideteos * Ylösnousemus, Anssi Mänttärin elokuva vuodelta 1985 * Ylösnousemus, joukko Leo Tolstoin romaaniin perustuvia elokuvia * Ylösnousemussinfonia, Gustav Mahlerin toinen sinfonia vuodelta 1894 * ”Ylösnousemus”, Star Trek: Deep Space Nine -sarjan jakso vuodelta 1997 * ”Ylösnousemus”, Stargate SG-1 -sarjan jakso seitsemänneltä tuotantokaudelta
Satamakapteeni

Satamakapteeni on virkakäytössä sataman päällikkö. Hänen kauttaan kulkee kaikki sataman virkaposti sekä satamaa koskevat määräykset. Kyseessä on siis oikeastaan sataman isännöitsijä. Koulutukseltaan he ovat yleensä merikapteeneita, joilla on lisäksi kaupallisen alan arvosana, yleensä ekonomi tai diplomiekonomi. Satamakapteenit eivät yleensä käytä virkapukua, vaan siviilivaatteita. Nykyään (2007) heillä on pääasiassa rinnassa kannettavat henkilökortit. Venekerhoilla on omat satamakapteeninsa. Nämä ovat yleensä luottamushenkilöitä, jotka hoitavat kerhojen satamia ja niiden yhteyksiä virkavaltaan. Suurimmilla kerhoilla on palkattujakin satamanhoitajia, näitä kutsutaan yleensä nimikkeellä satamamestari. ==Lähteet== * Eero Pakkala: Suomi ja meri, WSOY 1981 * Navigare 1972, Suomen Navigaatioliitto Luokka:Vesiliikenteen ammatit
Hervé Balland

Hervé Balland (s. 7. tammikuuta 1964 Champagnole) on entinen ranskalainen maastohiihtäjä, MM-mitalisti. Balland saavutti hopeaa Falunin 1993 MM-kisojen 50 kilometrin vapaan hiihtotavan kilpailussa Torgny Mogrenin jälkeen. Balland oli samalla matkalla ja samalla hiihtotavalla lisäksi viidestoista Val di Fiemmen MM-kisoissa 1991, viides Albertvillen olympialaisissa 1992, kymmenes Thunder Bayn MM-kilpailuissa 1995 sekä neljästoista Naganon olympialaisissa 1998. Trondheimin MM-kilpailuissa 1997 hän sijoittui 30 kilometrin vapaan hiihtotavan kilpailussa viidenneksitoista. Balland sijoittui maailmancupin osakilpailussa kerran kolmen parhaan joukkoon: hän oli toinen 50 kilometrin vapaan hiihtotavan kilpailussa Thunder Bayssa maaliskuussa 1994. ==Lähteet== *Hervé Balland FIS:n tietokannassa Luokka:Ranskalaiset maastohiihtäjät Luokka:Vuonna 1964 syntyneet Luokka:Elävät henkilöt
Götzis

Götzis on kunta läntisessä Itävallassa Vorarlbergin osavaltiossa, Feldkirchin piirissä. Kunnan pinta-ala on 14,6 neliökilometriä ja asukasluku oli vuoden 2019 arvion mukaan 11 709. Götzis on tunnettu vuosittain järjestettävästä yleisurheilun moniotteluiden, miesten kymmenottelun ja naisten seitsenottelun, kilpailutapahtumastaan. Kilpailuun ottavat osaa monet maailman parhaista moniottelijoista ja kilpailujen tulostaso on monesti hyvin korkea. Miesten kymmenottelun maailmanennätys on oteltu Götzisissä kolmesti. Daley Thompson 8622 pistettä vuonna 1980 ja 8704 pistettä vuonna 1982 ja Roman Šebrle 9026 pistettä vuonna 2001. == Lähteet == == Aiheesta muualla == *Götzisin kunta *Meeting Götzis Luokka:Vorarlbergin kunnat
Augsburgin yliopisto

Augsburgin yliopisto () on julkinen yliopisto Augsburgin kaupungissa, Saksan Baijerissa. Yliopisto on perustettu vuonna 1970 ja se koostuu seitsemästä tiedekunnasta. Yliopistossa opiskelee noin 15 000 opiskelijaa. Saksalaisista opiskelijoista noin 20 prosenttia tulee Baijerin ulkopuolelta. Ulkomaalaisia opiskelijoista on noin 14 prosenttia. == Tiedekunnat == * Taloustieteellinen tiedekunta * Oikeustieteellinen tiedekunta * Katolisen teologian tiedekunta * Filosofian ja käyttäytymistieteiden tiedekunta * Historian ja filologian tiedekunta * Matemaattis-luonnontieteellinen tiedekunta * Informaatioteknologian tiedekunta == Aiheesta muualla == * Yliopiston viralliset Internet-sivut Luokka:Saksan yliopistot Luokka:Augsburg
Johannes Alanen

Johannes Alanen (s. 5. helmikuuta 1978) on uransa päättänyt suomalainen jääkiekkoilija. Hän pelasi laitahyökkääjänä. Alanen pelasi urallaan 587 SM- liigaottelua. Ura päättyi kauteen 2011–2012 LeKissä. Alanen on toisen polven huippu-urheilija, sillä hänen isänsä on entinen 110 ja 400 metrin aitajuoksija Raimo Alanen. == Ura == Alanen aloitti jääkiekkoilun Pietarsaaressa Centersissä ja Jeppiksessä. Tapparaan hän siirtyi vuonna 1994. Tapparan liigajoukkueessa Alanen pelasi ensimmäiset ottelunsa kaudella 1996–1997. Tapparassa Alanen pelasi lopulta yhdeksän kautta. SM-liigahopeaa hän sai kausina 2000–2001 ja 2001–2002. Kaudella 2002–2003 Tappara voittikin kahden hopean jatkoksi SM-kultaa. Parhaan Tappara-kautensa Alanen pelasi mestaruuden jälkeen 2003–2004, kun hän teki 23 pistettä. Alanen siirtyi Tapparasta JYPiin kaudeksi 2005–2006. JYPissä Alanen pelasi kahdella kaudella. Hän siirtyi Bluesiin kesken kauden 2006–2007. TPS teki Alasen kanssa koesopimuksen ennen kauden 2007–2008 alkua. Alanen sai syyskuussa TPS:n kanssa loppukauden kattavan sopimuksen koeajan jälkeen. Kaudeksi 2008–2009 Alanen lähti unkarilaisjoukkue Alba Volán Székesfehérvár, joka pelasi Itävallan pääsarjassa. Alba Volánissa Alanen pelasi 12 ottelua, minkä jälkeen hänen koeaikaansa ei enää jatkettu. Alanen palasi Alba Volánista Suomeen, kun hän siirtyi Mestiksen LeKiin. Alanen jatkoi LeKissä myös kaudella 2009–2010. Alkukaudesta hän pelasi kaksi ottelua vuokralla Ilveksessä SM-liigassa. Tammikuussa 2010 hän siirtyi LeKistä loppukaudeksi Ilvekseen. Kauden 2010–2011 Alanen pelasi kokonaan LeKissä ja teki 47 ottelussa 34 tehopistettä. Hän teki kauden jälkeen jatkosopimuksen joukkueen kanssa. Alanen on edustanut kahdesti Suomea junioreiden arvokisoissa. Hän pelasi ensimmäisen arvoturnauksensa 18-vuotiaiden EM-kilpailuissa 1996, jolloin Suomi sijoittui turnauksessa hopealle. Alanen pelasi nuorten MM-kilpailussa 1998. Suomi voitti turnauksessa maailmanmestaruuden. ==Tilastot== 1996–97 KOO-VEE I-divisioona 6 2 1 3 4 – – – – – Tappara SM-liiga 31 0 0 0 0 – – – – – 1997–98 Hermes I-divisioona 6 0 3 3 4 – – – – – JMM 7 0 3 3 2 Tappara SM-liiga 34 2 4 6 2 4 1 0 1 0 1998–99 Tappara SM-liiga 50 6 4 10 10 – – – – – 1999–00 Tappara SM-liiga 53 2 1 3 16 4 0 1 1 0 2000–01 Tappara SM-liiga 45 5 4 9 18 10 1 0 1 2 2001–02 Tappara SM- liiga 45 5 8 13 8 10 1 2 3 2 2002–03 Tappara SM-liiga 56 11 3 14 10 15 1 1 2 4 2003–04 Tappara SM-liiga 54 11 12 23 41 3 0 0 0 0 2004–05 Tappara SM-liiga 49 6 5 11 14 5 1 2 3 2 2005–06 JYP SM-liiga 49 8 3 11 4 3 2 0 2 0 2006–07 JYP SM- liiga 43 2 6 8 12 – – – – – Blues SM-liiga 11 0 4 4 2 9 1 2 3 4 2007–08 TPS SM-liiga 42 6 0 6 4 2 0 1 1 0 2008–09 Alba Volán Székesfehérvár EBEL 12 0 1 1 2 – – – – – Blues SM-liiga 4 0 1 1 0 – – – – – LeKi Mestis 20 10 6 16 4 3 1 0 1 0 2009–10 LeKi Mestis 12 6 9 15 8 – – – – – Ilves SM-liiga 21 1 3 4 6 – – – – – 2010–11 LeKi Mestis 44 11 21 32 16 3 2 0 2 0 2011–12 LeKi Mestis 36 5 3 8 8 – – – – – 14 kautta yhteensä SM-liiga 587 65 58 123 147 65 8 9 17 14 ==Lähteet== Luokka:Suomalaiset jääkiekkoilijat Luokka:Vuonna 1978 syntyneet Luokka:Elävät henkilöt
Geisslerin putki

Geisslerin putki on eräänlainen loisteputki. Putken kehitti saksalainen lasinpuhaltaja Heinrich Geissler. Eräs tunnetuimpia malleja on sellainen, jonka päädyt ovat venytetyn pisaran muotoiset; pisaran kärjestä lähtee kiemurteleva lasiputki, johon on tavallisesti sijoitettu erilaisia suoloja tai mineraaleja. Putken päissä on elektrodit. Geisslerin putki on täysin hapeton, mutta se on yleensä täytetty esimerkiksi jalokaasuilla tai elohopeahöyryllä. Kun putken päihin kytketään suurjännite, putki alkaa loistaa; jos virta on suuritaajuuksinen, kuten vaikkapa teslanmuuntajan tuottama, valot ja värit putkessa vaihtelevat paljonkin. Putki voi olla myös esimerkiksi kirjaimen muotoinen (kuvassa). Sellaisia käytetään paljon esimerkiksi valomainoksissa. Siitä lähtevän valon väri riippuu käytetystä kaasusta. == Kuvia == Eri jalokaasuilla täytettyjä Geisslerin putkia Tiedosto:HeTube.jpg|Helium Tiedosto:NeTube.jpg|Neon Tiedosto:ArTube.jpg|Argon Tiedosto:KrTube.jpg|Krypton Tiedosto:XeTube.jpg|Ksenon ==Lähteet== * Lukion fysiikka * Ilmari Jäämaa: Nuorten kokeilijain ja keksijäin kirja == Aiheesta muualla == Luokka:Lamput
Viikonloppu

Viikonloppu voi tarkoittaa: * viikonloppu, perjantaista työpäivän päättymisestä maanantaiaamuun ulottuva ajanjakso. * Viikonloppu, Suomessa vuosina 1937–1971 ilmestynyt aikakauslehti. * viikonloppu.com on Suomalainen viihdesivusto.
Martin Rettl

Martin Rettl (s. 25. marraskuuta 1973) on itävaltalainen mahakelkkailija, olympiamitalisti ja maailmanmestari. Rettl on sijoittui vuoden 2003 EM- kilpailuissa viidenneksi ja 2004 kuudenneksi. Hän oli 2006 EM-kilpailuissa jälleen viides. Rettlin suurin saavutus on olympiahopea Salt Lake Citystä 2002, jossa yhdysvaltalainen Jim Shea vei kultaa. Rettl voitti myös maailmanmestaruuden vuonna 2001 ja viisi Itävallan mestaruutta vuosina 2001-2005. Rettl on 183 cm pitkä ja painaa 72 kg, häntä valmentaa Michael Gruenberger. ==Saavutukset== * Olympiahopea 2002 * Maailmanmestaruus 2001 * Viisi itävallan mestaruutta vuosina 2001, 2002, 2003, 2004, ja 2005 ==Lähteet== *FIBT:n profiili *Virallinen sivu Luokka:Itävaltalaiset skeletonkelkkailijat Luokka:Itävaltalaiset olympiamitalistit Luokka:Vuonna 1973 syntyneet Luokka:Elävät henkilöt
Bunsenin paristo

Bunsenin paristo on erään tyyppinen historiallinen galvaaninen paristo. Laite oli tavallisimmin koottu lasiastiaan. Paristo oli hyvin samantyyppinen kuin Leclanchén paristo, mutta siinä käytetyn sinkki salmiakkiliuoksessa -yhdistelmän sijasta Bunsenin paristossa toimivina aineina oli hiili typpihapossa. Paristo koottiin lasiastiaan ja sen elementtejä erotti toisistaan huokoinen savilieriö. Pariston teho riippui elementtien koosta. Bunsen-paristoa ei voinut säilyttää asuintiloissa, koska siitä kohosi myrkyllisiä kaasuja. Nykyaikaiset tehoakut ja paristot ovat käytännössä syrjäyttäneet tämän vaikeasti valmistettavan ja monin tavoin hankalan virtalähteen. ==Lähteet== * Taitokirja, toim. Vilho Setälä. 3. painos 1957 Luokka:Sähkön ja elektroniikan historia Luokka:Sähkökemia fr:Pile électrique#Piles à dépolarisation
Uskon ritari

Uskon ritari on Søren Kierkegaardin filosofiassa henkilö, joka on laittanut uskon kokonaisuudessaan itseensä ja Jumalaan. Uskon ritari on esimerkki henkilöstä, joka määrittää itse oman olemassaolonsa luonteen. Täten uskon ritari vertautuu mm. Friedrich Nietzschen yli-ihmiseen. Kierkegaard käsitteli ajatusta useissa teoksissaan, laajimmin ja yksityiskohtaisimmin teoksessaan Pelko ja vavistus. == Kolme tasoa == Kierkegaard katsoi yksilön olemassaolon koostuvan kolmesta tasosta: nämä olivat esteettinen, eettinen ja uskonnollinen taso. Pelossa ja vavistuksessa Silentio viittaa kullakin tasolla oleviin yksilöihin nimillä ”orja”, ”loputtoman alistumisen ritari” ja ”uskon ritari”. Jokainen näistä tasoista sisältää alemmat tasot: esimerkiksi eettinen ihminen kykenee silti esteettisiin nautintoihin. On myös tärkeää huomata, että näiden elämäntapojen erot ovat sisäisiä, eivät ulkoisia. Näin ei ole olemassa mitään ulkoisia merkkejä, joista voisi päätellä, millä tasolla kukin on. == Uskon ritarit käytännössä == Johannes de Silentio uskoi, että Abraham oli eräs esimerkki uskon ritarista. Ensimmäisessä Mooseksen kirjassa Jumala käski Abrahamia uhraamaan poikansa Iisakin. Abraham rakasti kauan odotettua poikaansa syvästi, ja vaikka valitti kohtaloaan katkerasti, totteli käskyä uskollisesti. Juuri kun hän oli surmaamaisillaan poikansa, enkeli pysäytti hänet ja palkitsi tämän uskon. Silentio uskoi itse, että historiassa on ollut vain kaksi uskon ritaria: Abraham ja Neitsyt Maria. Hän kuitenkin myöntää, että jossain saattaa olla olemassa uskon ritareita joista emme tiedä; toisaalta oli myös mahdollista, ettei koskaan ole ollut olemassa yhtään uskon ritaria. Tämä johtuu siitä, että uskon ritarit ovat olemassa vain eristyneisyydessä. Vain Jumala on siinä asemassa, että voi arvioida ovatko jonkun henkilön teot jumalallisesti inspiroituneita vai demonisia; meille muille nämä teot saattavat vaikuttaa identtisiltä. == Aiheesta muualla == * Eronen, Annika: Usko Arkhimedeen pisteenä , Niin & näin 3/2001. * Kierkegaard, Søren: Fear and Trembling Luokka:Eksistentialismin käsitteet Luokka:Uskonnollinen etiikka Luokka:Uskonnolliset käsitykset